Document ID: 31978R1883

NEUVOSTON ASETUS (ETY) N:o 1883/78,
annettu 2 päivänä elokuuta 1978,
interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon neuvoston 21 päivänä huhtikuuta 1970 yhteisen maatalouspolitiikan rahoituksesta antaman asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2788/72(2), ja erityisesti sen 3 artiklan 2 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(3),
sekä katsoo, että
asetuksen (ETY) N:o 729/70 3 artiklan 2 kohdan mukaisesti on aiheellista määritellä yleiset säännöt interventioiden yhteisörahoitukselle,
tätä varten on tarpeellista vahvistaa luettelo toimenpiteistä, jotka vastaavat markkinoiden sääntelyyn tähtääviä interventioita,
on varmistuttava, että niiden interventiotoimenpiteiden yhteydessä aiheutuvat menot, joiden yksikkökohtainen määrä on vahvistettu yhteisen markkinajärjestelyn yhteydessä, katetaan kokonaisuudessaan yhteisön rahoituksella.
on aiheellista säätää perussäännöt niille interventiotoimenpiteille, joiden yksikkökohtaista määrää ei ole vahvistettu yhteisen markkinajärjestelyn yhteydessä, erityisesti sikäli kuin kyse on tavasta, jolla rahoitettavat määrät vahvistetaan, niiden menojen rahoituksesta, jotka aiheutuvat tuotteiden ostoon interventiossa tarvittavien varojen sitomisesta, varainhoitovuodesta toiseen siirrettävien varastojen arvottamisesta sekä niiden menojen rahoituksesta, jotka aiheutuvat varastointiin liittyvistä materiaalisista, ja tarvittaessa, jalostustoimista,
näiden sääntöjen perusteella huomioon otettavia menojen ja tulojen eri osatekijöitä on kunkin alan osalta säädeltävä yksityiskohtaisemmin;
tätä odotettaessa on aiheellista pitää voimassa alakohtaiset asetukset,
on aiheellista ryhmitellä interventioiden yhteisörahoituksen yleissäännöt uudelleen yhteen asetukseen; tästä seuraa, että on tarkoituksenmukaista kumota neuvoston 28 päivänä joulukuuta 1972 interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä antama asetus (ETY) N:o 2824/72(4),
ON ANTANUT TÄMÄN ASETUKSEN:
1 artikla
Liitteessä luetellut toimenpiteet vastaavat asetuksen (ETY) N:o 729/70 3 artiklan 1 kohdan mukaisia interventioita, joiden tarkoituksena on säännellä maatalousmarkkinoita.
2 artikla
Kun interventiotoimenpiteelle vahvistetaan yhteiseen markkinajärjestelyyn liittyen yksikkökohtainen hinta, tästä aiheutuvat menot katetaan kokonaisuudessaan yhteisön rahoituksella.
3 artikla
Kun interventiotoimenpiteelle ei yhteiseen markkinajärjestelyyn liittyen vahvisteta yksikkökohtaista hintaa, kyseinen toimenpide rahoitetaan 4 8 artiklan mukaisesti Euroopan maatalouden ohjaus- ja tukirahaston tukiosastosta.
4 artikla
1. Kun 3 kohdassa tarkoitettu interventiotoimenpide johtaa tuotteiden ostoon ja varastointiin, rahoitettu määrä määritellään maksajina toimivien yksiköiden ja toimielimien laatimilla vuosittaisilla tileillä, joille menojen ja tulojen eri osatekijät viedään debet- tai vastaavasti kreditpuolelle.
2. Muiden 3 kohdassa tarkoitettujen interventiotoimenpiteiden osalta rahoitus vastaa menoja, joista on vähennetty interventiotoimenpiteestä aiheutuvat mahdolliset tulot.
3. Neuvosto määrittelee määräenemmistöllä komission ehdotuksesta 1 kohdassa tarkoitettujen interventiotoimenpiteiden osalta vuosittaisia tilejä koskevat säännöt ja ehdot ja määrittelee tarvittaessa 2 kohdassa tarkoitettujen interventiotoimenpiteiden osalta rahoituksessa huomioon otettavat tekijät, sikäli kuin näitä ei ole vahvistettu yhteiseen markkinajärjestelyyn liittyen.
Tähän määrittelyyn asti ja ellei tässä asetuksessa toisin säädetä, interventiomenojen rahoitusta eri aloilla koskevat asetukset (ETY) N:o 786/69(5), (ETY) N:o 787/69(6), (ETY) N:o 788/69(7), (ETY) N:o 2334/69(ETY)(8), N:o 2305/70(9), (ETY) N:o 2306/70(10), (ETY) N:o 1697/71(11), (ETY) N:o 272/72(12) sekä (ETY) N:o 273/72(13) pysyvät voimassa.
5 artikla
Niiden jäsenvaltioista peräisin olevien varojen osalta, jotka käytetään interventioissa tuotteiden ostamiseen, EMOTR:n tukiosastosta rahoitettavien korkokulujen määrä lasketaan asetuksen (ETY) N:o 729/70 13 artiklassa säädettyä menettelyä noudattaen määriteltävien koko yhteisölle yhtenäisten menettelyn ja kertoimen mukaan. Korkokannan on vastattava todella suoritettuja korkokantoja.
6 artikla
Materiaaliset toimet, jotka aiheutuvat tuotteiden varastoinnista ja tarvittaessa niiden jalostuksesta interventiossa, rahoitetaan EMOTR:n tukiosastosta käyttäen koko yhteisölle yhteisiä kiinteämääräisiä summia, jotka määritellään asetuksen (ETY) N:o 729/70 13 artiklassa säädetyn menettelyn mukaisesti ja tarvittaessa sen jälkeen, kun asiaa on tarkasteltu asianomaisessa hallintokomiteassa.
7 artikla
Mikäli kyseessä olevien tuotteiden arvo varastoinnin seurauksena vähenee, arvon vähenemisen taloudellinen vaikutus todetaan ja otetaan huomioon interventiota aloitettaessa. Tätä varten arvon vähenemistä koskevat kertoimet ja hinnat, joihin niitä sovelletaan, määritellään neuvoston vilja-alan yhteisestä markkinajärjestelystä 29 päivänä lokakuuta 1975 antaman asetuksen (ETY) N:o 2727/75(14), sellaisena kuin se on viimeksi muutettuna komission asetuksella (ETY) N:o 1254(15), 26 artiklassa tai, tapauksesta riippuen, muiden maatalousmarkkinoiden yhteisistä markkinajärjestelyistä annettujen asetusten vastaavassa artiklassa säädetyn menettelyn mukaisesti sekä tarvittaessa sen jälkeen, kun EMOTR-komitea on tarkastellut asiaa.
8 artikla
Varastossa olevat ja seuraavan varainhoitovuoden aikana siirrettävät tuotteet arvioidaan a 4 artiklan 1 kohdassa tarkoitetuilla vuosittaisilla tileillä pääsääntöisesti ostohintansa mukaan. Tätä varten seuraavan varainhoitovuoden aikana siirrettävien määrien osalta huomioon otettava hinta määritellään eri tuotteille asetuksen (ETY) N:o 729/70 13 artiklassa säädetyn menettelyn mukaisesti interventiotoimielimen viiteajanjaksona maksamien ostohintojen perusteella ja ottaen huomioon 7 artiklassa tarkoitettu arvon väheneminen.
Voidaan kuitenkin päättää, että interventiotoimielimien maksamat ostohinnat korvataan muulla hinnalla, jos tietyn tuotteen osalta hintoja koskevat ennakkoarviot intervention päättyessä kuitenkin ovat huomattavasti siirrettävien varastojen arvoa, sellaisena kuin se on ensimmäistä alakohtaa sovellettaessa, alhaisemmat. Jälkimmäinen hinta määritellään asetuksen (ETY) N:o 729/70 13 artiklassa säädetyn menettelyn mukaisesti ja tarvittaessa sen jälkeen, kun asiaa on tarkasteltu asianomaisessa hallintokomiteassa. Se ei voi olla ostohintojen ja interventiovarasto-ostoja tehtäessä toteutettujen hintojen keskiarvoa alhaisempi.
9 artikla
Yksityiskohtaiset säännöt tämän asetuksen soveltamisesta annetaan tarvittaessa asetuksen (ETY) N:o 729/70 13 artiklassa säädettyä menettelyä noudattaen.
10 artikla
Kumotaan asetus (ETY) N:o 2824/72.
11 artikla
Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1978 alkaen aiheutuneisiin menoihin. Kuitenkin 7 artiklaa sovelletaan 1 päivästä tammikuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä elokuuta 1978.

Labels: 3
15
17